Preparat el dispositiu per a posar en marxa la iniciativa 'Al Cole, a peu'
20 juny 2018

## Preparat el dispositiu per a posar en marxa la iniciativa 'Al Cole, a peu'20 juny 2018Última actualització: 14 juliol 2025

![](../gestion/img/_AO_8936-copia.jpg)  
  

La regidora de Seguretat i Trànsit, Àngels Pérez i l'intendent de la Policia Municipal a càrrec de la divisió de trànsit, Salva Morant han presentat l'operatiu de trànsit per al pròxim 22 de juny on es tancarà l'accés a vehicles motoritzats, durant 45 minuts, coincidint amb l'entrada dels xiquets al col·legi.  
  
La regidora ha recordat que l'objectiu és sensibilitzar i conscienciar les famílies per reduir el sedentarisme en la infància, la contaminació, impulsar una mobilitat sostenible, augmentar l'autonomia de l'alumnat i fomentar una ciutat inclusiva i segura. És una de les conclusions del diagnòstic de salut participatiu elaborat per la Mesa Intersectorial i l'Espai Veïnal. "És important que les famílies s'involucrin, ja que és en el seu propi benefici i en benefici dels seus fills i filles en pro de la salut i el transport sostenible".  
  
L'intendent ha explicat que els talls de trànsit es duran a terme amb la presència de servei policial als accessos als centres educatius, la col·laboració de personal de Protecció Cvil i personal dels centres educatius. També ha fet una crida a la ciutadania perquè tinga en compte què des de les 08.30 fins a les 09.15, cap vehicle de motor tindrà accés a les vies tallades. Morant ha conclòs la seua intervenció informant que les artèries principals de la ciutat i les rutes dels transports públics romandran obertes.

[Documentos adjuntos](../gestion/documentos/PlaÃƒÂƒÃ‚ÂŒÃƒÂ‚Ã‚Â€nol general Ciutat.jpg)